CELEX: 22012D0176
Language: et
Date: 2012-09-28 00:00:00
Title: EMP Ühiskomitee otsus nr 176/2012, 28. september 2012 , millega muudetakse EMP lepingu XIII lisa ( Transport )

13.12.2012   
            
            
               ET
            
            
               Euroopa Liidu Teataja
            
            
               L 341/29
            
         EMP ÜHISKOMITEE OTSUS
   nr 176/2012,
   28. september 2012,
   millega muudetakse EMP lepingu XIII lisa („Transport”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP ühiskomitee 13. juuli 2012. aasta otsusega nr 135/2012 (1).
            
         
               (2)
            
            
               Lepingusse tuleb inkorporeerida komisjoni 26. aprilli 2011. aasta otsus 2011/291/EL, mis käsitleb üleeuroopalise tavaraudteesüsteemi veeremi allsüsteemi „vedurid ja reisijateveoveerem” koostalitluse tehnilist kirjeldust (2),
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XIII lisa muudetakse järgmiselt.
   
               1)
            
            
               Punkti 37db (komisjoni otsus 2008/163/EÜ) lisatakse järgmine:
               „, muudetud järgmise õigusaktiga:
               
                           —
                        
                        
                           
                              32011 D 0291: komisjoni otsus 2011/291/EL, 26. aprill 2011 (ELT L 139, 26.5.2011, lk 1).”
                        
                     
         
               2)
            
            
               Punkti 37dh (komisjoni otsus 2011/274/EL) järele lisatakse järgmine:
               
                           „37di.
                        
                        
                           
                              32011 D 0291: komisjoni otsus 2011/291/EL, 26. aprill 2011, mis käsitleb üleeuroopalise tavaraudteesüsteemi veeremi allsüsteemi „vedurid ja reisijateveoveerem” koostalitluse tehnilist kirjeldust (ELT L 139, 26.5.2011, lk 1).
                           Käesolevas lepingus loetakse selle otsuse sätteid järgmises kohanduses.
                           
                                       a)
                                    
                                    
                                       Otsuse lisa punkti 7.3.2.3 lisatakse järgmine:
                                       „Norra erijuhtum
                                       
                                       („P”) Piiramatu juurdepääsu puhul Norra raudteevõrgule peavad veeremiüksused jääma kinemaatilise gabariidi NO1 piiresse. Suuremat rööpmelaiust võimaldavad liinid nimetatakse võrguaruandes.
                                       See ei takista KTK nõuetele vastava veeremi juurdepääsu riiklikule raudteevõrgule.”
                                    
                                 
                                       b)
                                    
                                    
                                       Otsuse lisa punkti 7.3.2.13 järele lisatakse järgmine punkt:
                                       
                                                   „7.3.2.13a
                                                
                                                
                                                   Võimsustegur (4.2.8.2.6)
                                                   
                                                      Norra erijuhtum
                                                   
                                                   („P”) Elektrivedurite piiranguteta käitamiseks Norra raudteevõrgus kohaldatakse nende suhtes järgmist:
                                                   
                                                               —
                                                            
                                                            
                                                               veduri aktiivse elektritarbimise ajal ei tohi suurema kui 16,5 kV kontaktliinipinge puhul olla mahtuvuslik võimsustegur väiksem kui 0,95;
                                                            
                                                         
                                                               —
                                                            
                                                            
                                                               veduri regeneratiivpidurduse ajal ei tohi mahtuvuslik võimsus olla suurem kui 60 kVAr;
                                                            
                                                         
                                                               —
                                                            
                                                            
                                                               veduri regeneratiivpidurduse ajal ei tohi väiksema kui 16,5 kV kontaktliinipinge puhul olla induktiivne võimsustegur väiksem kui 0,95.”
                                                            
                                                         
                                             
                                 
                                       c)
                                    
                                    
                                       Otsuse lisa punkti 7.3.2.16 lisatakse järgmine:
                                       „Norra erijuhtum
                                       
                                       („T”) Seda erijuhtumit kohaldatakse veeremiüksuste suhtes, mida kasutatakse ümberehitamata kontaktliinide süsteemiga liinidel. KTK nõuetele vastava kontaktliinide süsteemiga liinid tuuakse välja võrguaruandes.
                                       Pantograafi kollektoripea geomeetria peab vastama standardile EN 50367:2011, joonis B.6 (1 800 mm).”
                                    
                                 
                                       d)
                                    
                                    
                                       Otsuse lisa punkti 7.3.2.16 järele lisatakse järgmine punkt:
                                       
                                                   „7.3.2.16a
                                                
                                                
                                                   Pantograafi staatiline kontaktjõud (4.2.8.2.9.5)
                                                   
                                                      Norra erijuhtum
                                                   
                                                   („P”) Seda erijuhtumit kohaldatakse veeremiüksuste suhtes, mida kasutatakse ümberehitamata kontaktliinide süsteemiga liinidel. KTK nõuetele vastava kontaktliinide süsteemiga liinid tuuakse välja võrguaruandes.
                                                   Paigalseisu ajal peaks pantograafi staatiline kontaktjõud olema 55 N.”
                                                
                                             
                                 
                                       e)
                                    
                                    
                                       Otsuse lisa punkti 7.3.2.17 lisatakse järgmine:
                                       „Norra erijuhtum
                                       
                                       („P”) Seda erijuhtumit kohaldatakse selliste veeremiüksuste suhtes, mida kasutatakse ümberehitamata kontaktliinide süsteemiga liinidel. KTK nõuetele vastava kontaktliinide süsteemiga liinid tuuakse välja võrguaruandes.
                                       Lisaks KTK nõuetele peab pantograaf järgima järgmisel valemil põhinevat kõverat: Fm = 0,00097v2 + 55, tolerantsiga ± 10 %.”
                                    
                                 
                                       f)
                                    
                                    
                                       Otsuse lisa punkti 7.4 lisatakse järgmine:
                                       „Norra eritingimused
                                       
                                       („P”) Selleks et veerem saaks talvetingimustel piiramatu juurdepääsu Norra võrgule, tuleb tõendada, et veerem vastab järgmistele nõuetele:
                                       
                                                   —
                                                
                                                
                                                   valitud peab olema alapunktis 4.2.6.1.2 määratletud temperatuurivöönd T2;
                                                
                                             
                                                   —
                                                
                                                
                                                   valitud peavad olema alapunktis 4.2.6.1.5 määratletud rasked lume-, jää- ja rahetingimused.” ”
                                                
                                             
                                 
                     
         Artikkel 2
   Otsuse 2011/291/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 29. septembril 2012. aastal, tingimusel et EMP ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 309, 8.11.2012, lk 16.
   
      (2)  ELT L 139, 26.5.2011, lk 1.
   
      (3)  Põhiseadusest tulenevaid nõudeid ei ole nimetatud.